פרק ראשון: ארץ ישראל

**התווית גבולות מדינת ישראל - גורמים ותהליכים**

א. מיקומה הגיאופוליטי של ישראל והשלכותיו

החשיבות הגיאוגרפית – גיאופוליטית ואסטרטגית

| גיאוגרפית  משאבים כגון מקורות מים, שטחים, אוצרות טבע, נהרות, מחצבים | < משפיע > | פוליטית  יחסים בין לאומיים  מלחמה / שלום |
| --- | --- | --- |

* "גיאופוליטיקה": תחום החוקר את מערכת היחסים הבינלאומיים (בין מדינות) בהקשר גיאוגרפי (מרחבי)  
   הגיאופוליטיקה שואפת לספק הסברים להתרחשויות בינלואמיות ואף לחזות אותן.

הגורמים שמקנים לישראל חשיבות גיאופוליטית ברמה האזורית והעולמית והגבירו את הסכסוך הערבי – ישראלי

1. **מעבר בין 3 יבשות - חשיבות אסטרטגית**

דרכי מסחר היסטוריות: א. דרך הים > מעירק למצרים (לאורך הים התיכון. יפו, עכו, אשקלון)

ב. דרך המלך > ממכה לאיסטנבול

ג. מעבר יבשתי >> בין 3 יבשות (בעבר היה מסוכן לעבור דרך הים)

העשרה: לכן עברו כאן כל האימפריות: יוון, רומא, פרס, צלבנים, עותמנים, בריטים

2. **הקמת מדינת ישראל** - אשר מנעה מעבר יבשתי בין מדינות ערב.

ואשר חסמה את הגישה של אזור ירדן לים התיכון.

3. **מוקד דתי ותיירותי של 3 דתות:** יהדות, איסלם ונצרות.

נציין גם את המקומות הקדושים לכל הדתות כגון: ירושלים, בית לחם, חברון, נצרת.

4. **חשיבות אסטרטגית כלכלית:** א. נפט מהמזרח התיכון.

ב. תעלת סואץ.

העשרה: לכן מדינות העולם מתחרות על ההשפעה במזרח התיכון.

ארה"ב - ישראל, (גם מצרים - ירדן וכו') רוסיה - סוריה, ומעורבות של צרפת ובריטניה

5. **הסכסוך הערבי ישראלי:** א. מלחמות שגרמו לקביעת הגבולות.

ב. מדינות העולם מתערבות כדי לשמור על האינטרסים שלהם באזור.

**מושגי יסוד:**

* גבול - קו המפריד בין ישויות גיאוגרפיות השונות זו מזו, בין שתי טריטוריות.
* טריטוריה - שטח השייך לאדם פרטי, לרשות מקומית או למדינה. שטח זה מוגדר או מתוחם באופן טבעי לדוגמא ע"י נהר או באופן מלאכותי לדוגמא ע"י גדר. השטח יכול להיקבע גם ע"י הסכמים בינלאומיים. בדרך כלל הטריטוריה מגדירה שטח רציף.
* גבול לאורך תוואי פיזי (טבעי) - גבול שעובר לאורך תוואי נוף טבעי כמו נהר, קו פרשת מים ברכס הרים וכדומה.
* גבול מלאכותי - גבול מדיני שלא מתחשב בתוואי נוף ולרוב נקבע באופן שרירותי ע"י האדם באמצעות גדר והוא נמתח כקו ישר – לדוגמא גבול שנקבע לפי קו אורך או קו רוחב (גבולות בין מצרים ללוב וסודן לדוגמא). יש גבולות ישרים שנקבעו ע"י מעצמות קולוניאליות ששלטו במזרח התיכון ובאפריקה.
* מים טריטוריאליים - הכוונה לרצועת מי חופים ברוחב של עד 22 ק"מ (12 מייל ימי) לתוך הים מקו החוף של המדינה השוכנת לחוף הים. שטח ימי זה הוא בריבונותה (שליטתה) של אותה מדינה.
* מים כלכליים – שטח ימי במרחק של עד 200 מייל (כ 370 ק"מ) מקו החוף בו ניתנת למדינה זכות לחיפושי נפט, זכויות דייג ופעילויות כלכליות אחרות.
* אזור מפורז - אזור שאסור להחזיק בו כוחות צבא או לבצר אותו מבחינה צבאית. איסור זה אינו פוגע בריבונות של אותה מדינה אשר האזור מצוי בתוך גבולותיה.

מיון גבולות ישראל לפי סוגים

* גבול ישראל - לבנון - גבול מלאכותי – אינו עובר בנהר, המשך הנוף של הגליל לתוך לבנון עד לנהר ליטני, ונקבע בהסכם סיקס-פיקו בין הבריטים לבין הצרפתים. יש הרואים בו גבול לאורך תוואי פיזי - טבעי - העובר על קו פרשת המים בהרים ומפותל. זהו גבול זמני מאחר ואין הסכם שלום עם לבנון.
* גבול ישראל – סוריה - גבול מלאכותי מאחר ואינו עובר לאורך נהר ורמת הגולן נמשכת גיאוגרפית לתוך שטח סוריה. זהו גבול זמני שנקבע בהסכמי שביתת הנשק 1974 ואין הסכם שלום בין ישראל לבין סוריה.
* גבול ישראל – ירדן - גבול שרובו מוסכם (הסכם השלום עם ירדן ב 1994), למעט בקטע הדרומי של בקעת הירדן עד צפון ים המלח (כל האזור שממזרח להרי יהודה עדיין לא מוסכם). זהו גבול לאורך תוואי פיזי (טבעי).
* גבול ישראל - מצרים - גבול מלאכותי שעובר בקו ישר מאזור רפיח עד טאבה ואינו עובר לאורך נהר ומשני צדדיו אותם תנאים גיאוגרפיים פיזיים של נוף, מסלע ואקלים. גבול מוסכם (שנקבע בהסכם השלום עם מצרים 1979) ויש בו מעברי גבול.

התווית גבולות מדינת ישראל

| התאריכים | הנושא | פרוט |
| --- | --- | --- |
| 1923-1922 | המנדט הבריטי | ייפוי כוח (פיקדון) מחבר הלאומים לבריטניה. |
| 1947 | **תוכנית החלוקה** (כ"ט בנומבר) | הצעה לפי פיזור ריכוזי האוכ' היהודית והערבית. ירושלים כאזור בינ"ל בשליטת האו"ם. |
| 1949 | **מלחמת העצמאות**  בנוסף לתוכנית החלוקה: | **נקבע הקו הירוק** - גבולות מדינת ישראל בהקמתה  הנגב (עד אילת וללא איו"ש), הגליל (ללא רמה"ג)  מישור החוף הדרומי - אשקלון (ללא רצועת עזה)  גישה לירושלים (ירושלים מחולקת ל-2), גישה לים המלח, |
| 1956 | **מלחמת סיני (מבצע קדש)** | ללא שינויי גבול |
| 1967 | **מלחמת ששת הימים** | **נקבע הקו הסגול** בין ישראל וסוריה.  נכבשו חצי האי סיני עד תעלת סואץ, איו"ש (יהודה ושומרון) - "הגדה המערבית". מזרח ירושלים, הגבול עם ירדן זז עד הירדן, רצועת עזה, ורמת הגולן (סופחה בחוק בשנת 1981) |
| 1973 | **מלחמת יום כיפור** | ללא שינוי גבול |
| 1978 | **הסכם השלום עם מצרים** | ישראל נסוגה מסיני וחזרה לגבולות 1949 (ארה"ב)  מרפיח ועד טאבה (ישראל עדיין נותרת עם רצועת עזה) |
| 1993 | **הסכמי אוסלו עם הרשות הפלסטינית** | הקמת שטחי הרשות הפלסטינית (שטחי A, B, C)  ישראל יצאה מיריחו, חברון, שכם, רמאללה, קלקיליה |
| 1994 | **הסכם השלום עם ירדן** | הסכמה על גבול משותף (תוואי זרימת נהר הירדן) יש החלפה (בערבה) והחכרת של שטחים נקודתיים |
| 2002 | **הקמת גדר ההפרדה** | אין שינויי גבול. (החומה בחפיפה רבה לקו הירוק אך לא מלאה) |
| 2005 | **תכנית ההתנתקות** | יציאת ישראל באופן חד צדדי מרצועת עזה. |
| 2006 | **מלחמת לבנון השנייה** | ללא שינויי גבול |
| 2022 | **הגבול הימי** | הוסדר הגבול הימי עם לבנון |
| 2023 | **מלחמת חרבות ברזל** | ישראל כובשת מחדש את רצועת עזה במקביל לעימות מתמשך מול החיזבאללה בלבנון, איראן, סוריה וגם החות'ים מתימן. |

**"הקו הירוק"** - הקו הירוק הוא גבול מיוחד של מדינת ישראל. הוא נקבע אחרי מלחמת העצמאות בשנת 1949, כשישראל חתמה על הסכמים עם המדינות השכנות: מצרים, ירדן, סוריה ולבנון. הקו נקרא "ירוק" כי במפות ישנות הוא סומן בצבע ירוק. לפעמים קוראים לקו הירוק גם "גבולות 67" או "גבולות 48". כי הוא מראה איפה היו הגבולות של ישראל לפני מלחמת ששת הימים ב-1967. היום, הקו הירוק משמש בעיקר כגבול מינהלי. זה אומר שהוא מפריד בין השטחים שנמצאים בשליטה מלאה של ישראל לבין שטחים שישראל מנהלת בצורה אחרת, למשל דרך הצבא או בשיתוף עם הרשות הפלסטינית. בעולם, הרבה אנשים רואים בקו הירוק את הגבול המזרחי של ישראל. אבל ממשלת ישראל לא מסכימה עם זה. היא אומרת שאם יהיה גבול חדש, הוא ייקבע רק אם וכאשר יהיה הסכם עם מדינה פלסטינית בעתיד.

**"הקו הסגול"** - הכוונה לגבולות מדינת ישראל בתום מלחמת ששת הימים, לאחר תוספת שטחים שנכבשו במלחמה - הגולן, יהודה ושומרון, מזרח ירושלים, חצי האי סיני. אלה היו גבולות הפסקת האש - מעמדם הבינלאומי בתום המלחמה - גבול זמני!

**"הקו הכחול"** - כינוי לקו הגבול בין ישראל ולבנון בשל נוכחות כוחות האו"ם בעלי כומתות כחולות והצבת חביות כחולות לאורך תוואי הגבול שאין לגביו הסכמה מלאה בין שתי המדינות.

**ג. השלכות העדר גבול מדיני מוסכם בין ישראל לכמה משכנותיה (לבנון וסוריה)**

1. השלכות כלכליות - תקציב הביטחון גדול בשל הצורך בחימוש, באמצעי מיגון, אתרעה ובקרה על הגבול מחשש לפעולות של אירגוני טרור או מחשש למלחמה. היעדר פעילות כלכלית (מסחר ותיירות) בשל חוסר שיתוף פעולה בין המדינות.  
2. אזורי עדיפות לאומית - הממשלה מתייחסת אל יישובי הספר (יישובים הקרובים לגבול) כאל אזורי סיכון ועדיפות לאומית - מתן הקלות במס והטבות כלכליות שונות.  
3. סכנה ליישובי קו העימות - סכנת פיגועים, חדירת מחבלים וסכנה בעת מלחמה. התושבים חיים "בצל הפחד" ובחוסר ודאות לגבי עתיד השטחים והיישובים.  
4. קשרי טרור בינלאומיים - מדינות איסלאמיות קיצוניות כמו איראן מחזקות את הקשרים שלהם עם סוריה וירדן ועם אירגוני הטרור (חיזבאללה) בלבנון - ידוע בכינוי "ציר הרשע".  
5. השפעות כלכליות - היעדר אפשרות לקשרי מסחר עם מדינות שכנות וגם עם מדינות המזוהות עם המדינות עמן אין הסכמי גבול באופן היוצר בעייתיות בסחר גלובלי שיכול היה לתרום מאוד לכלכלת המדינות